# Begin Again

Begin Again és una comèdia dramàtica musical estatunidenca del 2013, escrita i dirigida per John Carney, protagonitzada per Keira Knightley i Mark Ruffalo. A Catalunya, la pel·lícula es va estrenar el 2014 en versió original subtitulada en català.

## Argument

La Greta i en Dave són parella i compositors. Quan arriben a Nova York en Dave firma un contracte amb un destacat segell discogràfic i es comença a fer famós, això farà que deixi de banda la seva relació amb la Gretta. Una nit, en Dan, productor musical recentment acomiadat de la seva discogràfica, descobreix la Greta cantant en un bar i en quedarà captivat. Ambdós iniciaran una col·laboració que els transformarà.

## Repartiment

* Keira Knightley: Gretta James, compositora
* Mark Ruffalo: Dan Mulligan, productor musical
* Adam Levine: Dave Kohl, músic i ex-parella de la Gretta
* Catherine Keener: Miriam Hart, ex-esposa d'en Dan
* Hailee Steinfeld: Violet Mulligan, filla d'en Dan i de la Miriam
* James Corden: Steve, amic de la Gretta
* Cee Lo Green: el raper Troublegum
* Mos Def: Saul
* Keira Knightley
* Mark Ruffalo
* Adam Levine
* Catherine Keener

## Al voltant de la pel·lícula

Begin Again, film rodat als carrers de Nova York, va suposar el primer projecte estatunidenc del director irlandés John Carney i una nova incursió en el gènere musical després del seu exitós film Once (2007), ambientat a Dublin.
El llargmetratge es va estrenar el 7 de setembre de 2013 a la secció oficial del Festival Internacional de Cinema de Toronto, encara amb el seu títol provisional Can a Song Save Your Life? i el 26 d'abril de 2014 va clausurar el Festival de Cinema de Tribeca, amb la presència d'Adam Levine i Keira Knightley.
Per Adam Levine, líder i vocalista del grup de música Maroon 5 la participació en aquesta pel·lícula interpretant el personatge d'en Dave, va suposar el seu debut cinematogràfic.

## Banda Sonora

La banda sonora de Begin Again compta amb cançons coescrites per Gregg Alexander, Danielle Brisebois, Nick Lashley, Nick Southwood, Glen Hansard, entre d'altres i interpretades per Adam Levine, CeeLo Green i Keira Knightley, es va llançar l'1 de juliol del 2013 amb el segells ALXNDR, 222 Records, Polydor i Interscope Records.

### Llista de cançons
## Crítica

Al lloc web estatunidenc Rotten Tomatoes dedicat a la crítica i informació sobre pel·lícules, Begin Again obté una qualificació d'aprovació per part del crítics del 82% basada en 162 ressenyes, amb una valoració mitja de 6,85/10 i un 81% d'aprovació del usuaris, amb un 3,89/5.

## Premis i nominacions

La cançó 'Lost Stars' escrita per Gregg Alexander, Danielle Brisebois, Nick Lashley i Nick Southwood va ser nominada als Oscar a la millor cançó original.

## Referències

* ↑ «ésAdir > Filmoteca: pel·lícules > Begin again». [Consulta: 7 febrer 2020].
* ↑ «Begin Again - Cinema en català - Departament de Cultura | Direcció General de Política Lingüística - Generalitat de Catalunya | gencat.cat». [Consulta: 7 febrer 2020].
* ↑ Fernández, Por Fausto. «Begin Again» (en espanyol europeu), 28-05-2014. [Consulta: 8 febrer 2020].
* ↑ Scott, A. O. «The Genre, if Not the Song, Remains the Same» (en anglès). The New York Times, 26-06-2014. ISSN: 0362-4331 [Consulta: 8 febrer 2020].
* ↑ Costa, Jordi «Opinión | Redemption song(s)» (en castellà). El País [Madrid], 31-07-2014. ISSN: 1134-6582.
* ↑ Staff, Guardian «Toronto film festival 2013: the full line-up» (en anglès). The Guardian, 23-07-2013. ISSN: 0261-3077.
* ↑ «'Begin Again': Toronto Review» (en anglès). [Consulta: 8 febrer 2020].
* 1 2 Setoodeh, Ramin; Setoodeh, Ramin. «Adam Levine and Keira Knightley Close Tribeca Film Festival With ‘Begin Again'» (en anglès), 27-04-2014. [Consulta: 8 febrer 2020].
* ↑ «Adam Levine's Label To Release Soundtrack To His Film Debut ‘Begin Again'». [Consulta: 8 febrer 2020].
* ↑ «Begin Again (2014)» (en anglès). [Consulta: 7 febrer 2020].
* ↑ «Selma, mejor canción en los Oscar 2015» (en castellà), 23-02-2015. [Consulta: 8 febrer 2020].

## Enllaços externs

* Tràiler Begin Again (Versió original en anglès subtitulada en català) a YouTube